sagorsarker/bangla-wikipedia huggingface dataset:
২০২৮ গ্রীষ্মকালীন অলিম্পিক

২০২৮ গ্রীষ্মকালীন অলিম্পিক (আনুষ্ঠানিকভাবে যা ৩৪তম অলিম্পিক ক্রীড়া প্রতিযোগিতা, লস অ্যাঞ্জেলেস ২০২৮ বা এলএ ২০২৮ নামে পরিচিত) হচ্ছে একটি আন্তর্জাতিক বহু-ক্রীড়াবিশিষ্ট প্রতিযোগিতার আসর যা মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসে ২০২৮ সালের ২১ জুলাই হতে ৬ই আগস্ট পর্যন্ত পর্যন্ত আয়োজন করার পরিকল্পনা করা হয়েছে। ১৯৯৬ গ্রীষ্মকালীন অলিম্পিকের পর এটি প্রথম অলিম্পিক ক্রীড়া প্রতিযোগিতা যা মার্কিন যুক্তরাষ্ট্রে আয়োজন করা হবে; উক্ত অলিম্পিক ক্রীড়া প্রতিযোগিতা মার্কিন যুক্তরাষ্ট্রের আটলান্টায় আয়োজন করে হয়েছিল।
এই প্রতিযোগিতার স্বাগতিক শহর নির্ধারণ প্রক্রিয়াটি মূলত ২০১৯ সালে শুরু এবং ২০২১ সালে বিজয়ী শহরটির নাম ঘোষণা করার কথা ছিল। তবে, ২০২২ শীতকালীন অলিম্পিক এবং ২০২৪ শীতকালীন অলিম্পিক উভয় প্রতিযোগিতা হতে বেশ কয়েকটি শহরকে নিলাম-ডাক প্রত্যাহার করার পরে, আন্তর্জাতিক অলিম্পিক কমিটি (আইওসি) ২০১৭ সালের জুলাই মাসে সম্মিলিতভাবে ২০২৪ এবং ২০২৮ উভয় প্রতিযোগিতার আয়োজক শহর নির্ধারণ করা সিদ্ধান্ত নিয়েছিল। এর ফলে ২০১৭ সালের ৩১শে জুলাই তারিখে, আইওসি থেকে ১.৮ বিলিয়ন ডলার অতিরিক্ত তহবিলের সাহায্যের সাথে লস অ্যাঞ্জেলেস ২০২৮ সালে আয়োজিত অলিম্পিক ক্রীড়া প্রতিযোগিতার জন্য নিলাম-ডাক করবে বলে এমন একটি চুক্তি সম্পাদন করেছিল, উক্ত সময়ে ২০২৪ সালের অলিম্পিক ক্রীড়া প্রতিযোগিতার জন্য প্যারিসের আয়োজক হওয়ার হওয়ার পথ পরিষ্কার হয়ে গিয়েছিল। ২০১৭ সালের ১৩ই সেপ্টেম্বর তারিখে, পেরুর লিমাতে আয়োজিত ১৩১তম আইওসি সেশনে উভয় শহরকে আনুষ্ঠানিকভাবে তাদের নিজ নিজ শহর তাদের নিলাম-ডাক অনুযায়ী অলিম্পিক ক্রীড়া প্রতিযোগিতা আয়োজনের জন্য বিজয়ী হিসেবে ঘোষণা করা হয়েছিল। আইওসি দ্বারা লস অ্যাঞ্জেলেস নিলাম-ডাকটি প্রচলিত এবং অস্থায়ী সুবিধাগুলোর ক্ষেত্রে রেকর্ড ভাঙ্গা সংখ্যা ব্যবহার করার জন্য এবং কর্পোরেট তহবিলের উপর নির্ভর করার জন্য প্রশংসিত হয়েছিল।
গজেন্দ্র বর্মা

গজেন্দ্র বর্মা একজন ভারতীয় গায়ক, সুরকার, গীতিকার এবং সাউন্ড রেকর্ডার। তিনি স্পটলাইটের অধীনে এসেছেন যখন তিনি দাবি করেন যে তার প্রকাশিত গান, "এম্পটিনেস" শিরোনামে যা "তুনে মেরে জানা" নামেও পরিচিত, যেটি তিনি সাড়ে সাত বছর আগে রচনা করেছিলেন, যেখানে রোহান রাঠোর নামে এক আইআইটি ছাত্রের একটি মিথ্যা সহানুভূতিশীল গল্পের কাহিনী সম্পর্কিত তা ইন্টারনেটে ছড়িয়ে পড়ে। তার ২০১৮ সালের গান "তেরা ঘাটা" ইউটিউবেরে ৪৫০+ মিলিয়ন ভিউ অর্জন করে।
গজেন্দ্র বর্মা ২০ এপ্রিল ১৯৯০ সালে হরিয়ানার সির্সায় জন্মগ্রহণ করেন। তিনি রাজস্থান রাজ্যের জয়পুরে বেড়ে ওঠেন। তার পিতা সুরেন্দর বর্মা একজন সুপরিচিত কবি এবং থিয়েটার ব্যক্তিত্ব। তার বড় ভাই বিক্রম সিং একজন সঙ্গীত প্রযোজক, সঙ্গীত পরিচালক এবং সুরকার। তার প্রথম গান "তুনে মেরে জানা" "সোনোটেক" (হরিয়ানার বিখ্যাত সঙ্গীত চ্যানেল) এর সমর্থনে মুক্তি পায়।
২০০৮ সালে গজেন্দ্র বর্মা তার ক্যারিয়ার শুরু করেছিলেন, "এম্পটিনেস" গানটি দিয়ে যা "তুনে মেরা জানা" নামেও পরিচিত।
২০৩২ গ্রীষ্মকালীন অলিম্পিক

২০৩২ গ্রীষ্মকালীন অলিম্পিক (আনুষ্ঠানিকভাবে যা ৩৫তম অলিম্পিক ক্রীড়া প্রতিযোগিতা নামে পরিচিত) হচ্ছে একটি আসন্ন আন্তর্জাতিক বহু-ক্রীড়াবিশিষ্ট প্রতিযোগিতার আসর। এই প্রতিযোগিতার আয়োজকের নাম ২০২১ সাল (আয়োজক নির্ধারণ পদ্ধতির নিয়ম পরিবর্তন হওয়ার ফলে) হতে ২০২৫ সালের মধ্যে যেকোন তারিখে আন্তর্জাতিক অলিম্পিক কমিটি (আইওসি) দ্বারা ঘোষণা করা হবে।
নতুন আইওসির আয়োজক নির্বাচন প্রক্রিয়া ২০১৯ সালের ২৪শে জুন তারিখে সুইজারল্যান্ডের লোজানে ১৩৪তম আইওসি অধিবেশনে অনুমোদিত হয়েছিল। ২০২০ সালের অলিম্পিক আলোচ্যসূচি সম্পর্কিত প্রাসঙ্গিক প্রস্তাবগুলো দ্বারা প্রভাবিচ মূল প্রস্তাবগুলো হচ্ছে:
কোন আলিম্পিক ক্রীড়া প্রতিযোগিতা আয়োজনের ৭ বছর পূর্বে আয়োজনের তারিখটি সরিয়ে এবং একক শহর / অঞ্চল / দেশ থেকে একাধিক শহর, অঞ্চল বা দেশগুলোতে স্থান পরিবর্তন করাকে অলিম্পিক সনদে পরিবর্তন করা হয়েছে।
গ্রীষ্মকালীন কমিশন, আগ্রহী আয়োজকদের তদারকি করতে অথবা সম্ভাব্য আয়োজকদের সাথে সম্পর্ক স্থাপন করতে (যেখানে আইওসি আগ্রহ তৈরি করতে চাইতে পারে) গঠিত বোর্ড নিম্নে উল্লেখ করা হলো:
হাফ টিকিট

হাফ টিকিট () হচ্ছে ১৯৬২ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটিতে কিশোর কুমার, মধুবালা এবং প্রাণ ছিলেন। এটি কিশোর কুমার অভিনীত সেরা পাঁচ জনপ্রিয় চলচ্চিত্রের একটি।
বিজয় বোম্বে যাবার জন্য তৈরি হয় কিন্তু তার কাছে টাকা থাকেনা, পরে সে একটি বাচ্চার বেশ ধরে অর্ধ-টিকিট নিয়ে বোম্বে যায়। রাজা বাবু ওরফে চাচা নামের একজন হীরা স্মাগলার থাকে যার সঙ্গে বিজয় ট্রেনে পরিচিত হয়, বিজয় 'মুন্না' ছদ্মবেশে ট্রেনে থাকে, সে রজনীদেবী নামের এক তরুণীর প্রেমে পড়ে যায় পরে।
শৈলেন্দ্রের গীতিতে চলচ্চিত্রটির সঙ্গীত পরিচালনা করেছিলেন সলিল চৌধুরী। চলচ্চিত্রটির পুরুষকণ্ঠের গানগুলো কিশোর কুমারের গাওয়া।
২০২০ আসাম গ্যাস ও তেল নিঃসরণ

২০২০ আসাম গ্যাস ও তেল নিঃসরণ, যাকে তিনসুকিয়া গ্যাস নিঃসরণ বা বাঘজান গ্যাস নিঃসরণ বলা হয়, এটি পেট্রোলিয়াম গ্যাস এবং তেল নিঃসরণ যা ২৭ মে ২০২০ সালে ভারতের আসামের তিনসুকিয়া জেলায় জন এনার্জি প্রাইভেট লিমিটেড পরিচালিত অয়েল ইন্ডিয়া লিমিটেডের বাঘজান তেলক্ষেত্রে ঘটে। কয়েক হাজার মানুষ এবং বেশ কয়েকটি গ্রাম সরিয়ে নেওয়া হয়। আশেপাশের অঞ্চলে বেশ কয়েকটি জলজ প্রাণীর মৃত্যুর খবর পাওয়া যায়। ২০২০ সালের ৫ জুন পর্যন্ত, গ্যাসের অনিয়ন্ত্রিতভাবে নিঃসরণের খবর পাওয়া যায়। সিঙ্গাপুরভিত্তিক সংস্থার বিশেষজ্ঞদের একটি দলকে পরিস্থিতি পরিদর্শন করার জন্য এবং ওআইএল ও ওএনজিসি দলগুলিকে সহায়তা করার জন্য ডাকা হয়।
২০২০ সালের ৯ জুন, তেল কূপে আগুন লাগে। আগুন দ্রুত একটি বৃহত্তর অঞ্চলে ছড়িয়ে পড়ে এবং কাছাকাছি গাছ, ফসল এবং ঘরবাড়ি পুড়িয়ে দেয়। আগুনের ফলে দু'জন কর্মচারীরও মৃত্যু হয়। এর কারণে পরিবেশ কর্মী, স্থানীয় বাসিন্দা ও শিক্ষার্থীদের দ্বারা রাজ্যের কয়েকটি অংশে বিক্ষোভ প্রদর্শন করা হয়। ওআইএল পরে বলে যে পুনরুদ্ধারে চার সপ্তাহ সময় লাগবে। আশেপাশের ডিব্রু-সাইখোয়া জাতীয় উদ্যানের কিছু সংবেদনশীল প্রজাতি সহ আশেপাশের অঞ্চলের বন্যজীবনও ক্ষতিগ্রস্ত হয়। পরে জানা যায় আরও ক্ষতিকারক রাসায়নিকগুলি আরও ক্ষতির সম্ভাবনা তৈরি করে মুক্তি পেয়েছে।
কয়েক হাজার মানুষকে সরিয়ে নেওয়া হয় এবং এলাকায় জাতীয় দুর্যোগ প্রতিক্রিয়া বাহিনী মোতায়েন করা হয়। ভারতীয় বিমানবাহিনী এবং ভারতীয় সেনাবাহিনীও সহায়তা করে। ওআইএল ঘোষণা করে যে ক্ষতিগ্রস্ত সমস্ত পরিবারকে তারা ক্ষতিপূরণ হিসাবে ৩০,০০০ টাকা প্রদান করবে।
মোহাম্মদ মহসিন

মোহাম্মদ মহসিন বাংলাদেশের খুলনা জেলার রাজনীতিবিদ ও মুক্তিযুদ্ধের সংগঠক যিনি তৎকালীন খুলনা-১১ ও খুলনা-২ আসনের সংসদ সদস্য ছিলেন।
মোহাম্মদ মহসিন খুলনা জেলায় জন্মগ্রহণ করেন।
মোহাম্মদ মহসিন মুক্তিযুদ্ধের সংগঠক ছিলেন। স্কুল থেকে তিনি রাজনৈতিক জীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।
১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন খুলনা-১১ থেকে সংসদ সদস্য নির্বাচিত হন।
১৯৮৬ সালের তৃতীয় জাতীয় সংসদ নির্বাচনে তিনি জাতীয় পার্টির মনোনয়ন নিয়ে খুলনা-২ আসন থেকে সংসদ সদস্য নির্বাচিত হন।
মিয়া মুসা হোসেন

মিয়া মুসা হোসেন বাংলাদেশের খুলনা জেলার রাজনীতিবিদ, খুলনা-২ আসনের সাবেক সংসদ সদস্য ও জাতীয় সংসদের হুইপ ছিলেন।
মিয়া মুসা হোসেন খুলনা জেলায় জন্মগ্রহণ করেন।
মিয়া মুসা হোসেন ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে খুলনা-২ আসন থেকে সংসদ সদস্য নির্বাচিত হন। একই সংসদে তিনি জাতীয় সংসদের হুইপ ছিলেন।
ধর্মাত্মা (১৯৭৫-এর চলচ্চিত্র)

ধর্মাত্মা () হচ্ছে ১৯৭৫ সালে মুক্তিপ্রাপ্ত একটি হিন্দি চলচ্চিত্র। আফগানিস্তানে শুটিং করা চলচ্চিত্রটির কাহিনী ১৯৭২ সালের মার্কিন চলচ্চিত্র দ্য গডফাদার থেকে অনুপ্রাণিত ছিলো। অভিনয় করেছিলেন ফিরোজ খান, হেমা মালিনী এবং রেখা, আরো ছিলেন ফরিদা জালাল, ড্যানি ডেনজংপা, প্রেমনাথ এবং ইফতেখার। চলচ্চিত্রটি শুধু মাত্র একটি পুরস্কার পেয়েছিলো আর সেটি ছিলো চিত্রগ্রহণের জন্য, চিত্রগ্রাহক কমল বসু শ্রেষ্ঠ চিত্রগ্রহণ বিভাগে ফিল্মফেয়ার পুরস্কার পেয়েছিলেন। চলচ্চিত্রটি মাত্র একটি পুরস্কার পেলেও এটি ছিলো দারুণ দর্শকপ্রিয় একটি চলচ্চিত্র, বিশেষ করে এর সঙ্গীত ছিলো আকাশছোঁয়া জনপ্রিয়, কিশোর কুমারের গাওয়া গান 'তেরে চেহরে মেঁ ভো জাদু হে' কালজয়ী গানের মর্যাদা পেয়ে যায়। অভিনেতা ফিরোজ খানের কর্মজীবনে এই চলচ্চিত্রটি অন্যতম সেরা ছিলো।
কুবের চন্দ্র বিশ্বাস

কুবের চন্দ্র বিশ্বাস বাংলাদেশের বাগেরহাট জেলার রাজনীতিবিদ ও মুক্তিযোদ্ধা। তিনি তৎকালীন খুলনা-৫ (বর্তমান বাগেরহাট-৩) আসনের সংসদ সদস্য ছিলেন।
কুবের চন্দ্র বিশ্বাস বাগেরহাট জেলায় জন্মগ্রহণ করেন। তিনি রামপাল-মোংলা অঞ্চলের (১৯২৭-১৯২৮) প্রথম গ্র্যাজুয়েট।
কুবের চন্দ্র বিশ্বাস একজন মুক্তিযোদ্ধা ও গিলাতলা স্কুলে আমাদের প্রধান শিক্ষক ছিলেন। তিনি ১৯৫৪ সালে আওয়ামী লীগ থেকে পাকিস্তান জাতীয় পরিষদ সদস্য (এমএলএ), ১৯৭০ সালে আওয়ামী লীগ থেকে পূর্ব পাকিস্তান প্রাদেশিক পরিষদ সদস্য (এমপিএ) ও ১৯৭৩ সালের প্রথম জাতীয় সংসদ নির্বাচনে খুলনা-৫ (বর্তমান বাগেরহাট-৩) আসন থেকে বাংলাদেশ আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন।
১৯৮০ সালে তিনি মৃত্যুবরণ করেন।
পার্লোফোন

পার্লোফোন রেকর্ডস লিমিটেড (এছাড়াও পার্লোফোন রেকর্ডস এবং পার্লোফোন নামে পরিচিত) জার্মান-ব্রিটিশ রেকর্ড লেবেল যা ১৮৯৬ সালে কার্ল লিন্ড্রস্টম কোম্পানি কর্তৃক পার্লোফোন নামে জার্মানিতে প্রতিষ্ঠিত হয়েছিল। ১৯৩৩ সালের ৮ আগস্ট ব্রিটেনে দ্য পার্লোফোন কোম্পানি লিমিটেড (দ্য পার্লোফোন কো. লি.) নামে লেবেলটির একটি শাখা প্রতিষ্ঠিত হয়েছিল, যা ১৯২০-এর দশকে জ্যাজ রেকর্ড লেবেল হিসেবে খ্যাতি অর্জন করেছিল। ১৯২৬ সালের ৫ অক্টোবর, কলাম্বিয়া গ্রাফফোন কোম্পানি পার্লোফোনের ব্যবসা, নাম, লোগো এবং প্রকাশের গ্রন্থাগার অধিকরণ করে এবং ১৯৩৩ সালের ৩১ মার্চ ইলেকট্রিক অ্যান্ড মিউজিকাল ইন্ডাস্ট্রিজ লিমিটেড (ইএমআই) নামে গ্রামোফোন কোম্পানিতে একীভূত হয়। জর্জ মার্টিন ১৯৫৫ সালে পার্লোফোনে সহকারী লেবেল পরিচালক হিসেবে যোগদান করেন এবং ১৯৫৫ সালে ব্যবস্থাপকের দায়িত্ব গ্রহণ করেন। মার্টিন কৌতুক অভিনেতা পিটার সেলার্স, পিয়ানোবাদক মিসেস মিলস এবং কিশোরী আইকন অ্যাডাম ফেইথ সহ বিভিন্ন শিল্পীর রেকর্ডিং প্রযোজনা এবং প্রকাশ করেছিলেন।
১৯৬২ সালে, মার্টিন চুক্তিস্বাক্ষর করেছিলেন সেই সময়কার লিভারপুলের সংগ্রামী ব্যান্ড দ্য বিটল্‌সের সাথে। ১৯৬০-এর দশকে, যখন সিল্লা ব্ল্যাক, বিলি জে. ক্রামার, দ্য ফোরমোস্ট এবং দ্য হলিস প্রমুখের চুক্তিস্বাক্ষরের পরপর পার্লোফোন বিশ্বের অন্যতম লেবেল হয়ে ওঠে। বেশকয়েক বছর ধরে, পার্লোফোন তাদের সর্বাধিক বিক্রিত ইউকে একক, "শি লাভ্‌স ইউ" এবং সর্বাধিক বিক্রিত ইউকে অ্যালবাম, "সার্জেন্ট পিপার্স লোনলি হার্টস ক্লাব ব্যান্ড" উল্লেখ করেছে। দুটি কাজই বিটল্‌সের। ১৯৬৪ সালে লেবেলটির সাতটি একক চার্টের শীর্ষ অবস্থানে ছিল, যখন এটি ৪০ সপ্তাহের জন্য ইউকে অ্যালবাম চার্টে শীর্ষ স্থান দখল করে। ১৯৬৫ সালের ১ জুলাই গ্রামোফোন কোম্পানির সাথে একীভূত হওয়ার আগ পর্যন্ত পার্লোফোন ইএমআই-এর একটি বিভাগ হিসেবে অব্যাহত ছিল। ১৯৭৩ সালের ১ জুলাই গ্রামোফোন কোম্পানির নতুন নামকরণ করা হয় ইএমআই রেকর্ডস লিমিটেড।
২০১২ সালের ২৮ সেপ্টেম্বর ইউনিভার্সাল মিউজিক গ্রুপের (ইউএমজি) অধিগ্রহণের পরিকল্পনা করেছিল এই শর্তে যে এর ইএমআই রেকর্ডস গ্রুপটি সম্মিলিত গ্রুপ থেকে বিভক্ত হতে হবে। ইএমআই রেকর্ডস লিমিটেডে পার্লোফোন এবং অন্যান্য লেবেলগুলিসহ অন্তর্ভুক্ত ছিল এবং পারলোফোন লেবেল গ্রুপ (পিএলজি) নামে পরিচিত একটি একক সত্তায় অল্প সময়ের জন্য পরিচালিত হয়েছিল। শেষে ইউএমজি তাদের বিক্রি বন্ধ করে দেয়। ওয়ার্নার মিউজিক গ্রুপ (ডাব্লুএমজি) ২০১৩ সালের ফেব্রুয়ারিতে পার্লোফোন এবং পিএলজি অধিগ্রহণ করে নিয়ে, ওয়ার্নার এবং আটলান্টিক রেকর্ডসের পাশাপাশি তাদের তৃতীয় ফ্ল্যাগশিপ লেবেল পার্লোফোন তৈরি করে। ২০১৩ সালের মে মাসে পিএলজিকে পার্লোফোন রেকর্ডস লিমিটেড নামকরণ করা হয়ে। পার্লোফোন ডাব্লুএমজি-র "ফ্ল্যাগশিপ" রেকর্ড লেবেলগুলির মধ্যে প্রাচীনতম।
এখানে প্রদর্শিত লেবেলগুলিতে ১৯৭৮-এর এলপি অন্তর্ভুক্ত রয়েছে। ৭" এককের জন্য লেবেল নকশায় অন্যান্য ইএমআই লেবেলের মতো একই স্ট্যান্ডার্ড টেম্পলেট বজায় ছিল, ডানদিকে ছিল বড় "৪৫" ইনজিনিয়া। সাম্প্রতিক বছরগুলিতে, নকশার অভিন্নতা প্রকাশ ক্রমে শিথিল হচ্ছে।
প্রতিনিধি সভা (নেপাল)

প্রতিনিধি সভা () হল দুই কক্ষ বিশিষ্ট নেপালি সংসদের নিম্নকক্ষ। এর ঊর্ধ্বকক্ষের নাম রাষ্ট্রীয় সভা। প্রতিনিধি সভার সদস্যরা একটি প্যারালেল ভোটিং পদ্ধতির মাধ্যমে পাঁচ বছরের জন্য নির্বাচিত হন। এরপর রাষ্ট্রপতি মন্ত্রীপরিষদের পরামর্শক্রমে সভা ভেঙে দেন। প্রতিনিধি সভার বৈঠক কাঠমান্ডুর আন্তর্জাতিক সম্মেলন কেন্দ্রে অনুষ্ঠিত হয়।
প্রতিনিধি সভায় মোট আসন ২৭৫ টি। এর মধ্যে ১৬৫ জন প্রত্যক্ষ ভোটে নির্বাচিত হন। আর বাকি ১১০ জন আনুপাতিক নির্বাচনী ব্যবস্থায় নির্বাচিত হন, যেখানে জনগণ সমগ্র দেশকে একটি নির্বাচনী এলাকা বিবেচনা করে পছন্দের দলকে ভোট দেয়। প্রতিনিধি পরিষদ (মেয়াদ শেষের পূর্বে বিলুপ্ত করা না হলে) তার প্রথম সভার জন্য নির্ধারিত তারিখ থেকে পাঁচ বছর পর্যন্ত কাজ চালিয়ে যায়। তবে, ফেডারেল আইন অনুসারে জরুরি অবস্থায় প্রতিনিধি পরিষদের মেয়াদ সর্বোচ্চ এক বছর পর্যন্ত বাড়ানো যেতে পারে।
বর্তমান প্রতিনিধি সভা ২০১৭ সালে নির্বাচিত হয়েছিল এবং ২০১৮ সালের ৫ মার্চে এর প্রথম বৈঠক বসেছিল।
১৯৯০ সালে তৎকালীন নেপাল রাজ্যের সংবিধানে পঞ্চায়েত প্রথা বিলুপ্ত করে দ্বিকক্ষ বিশিষ্ট সংসদীয় ব্যবস্থা চালু করা হলে প্রতিনিধি সভার সূচনা হয়। তখন প্রতিনিধি সভার সদস্য ছিল ২০৫ জন, যারা প্রত্যেকেই প্রত্যক্ষ ভোটে নির্বাচিত হতো। এর মেয়াদ ছিল ৫ বছর। তবে রাজা প্রধানমন্ত্রীর পরামর্শক্রমে মেয়াদ শেষ হওয়ার আগেই সভা ভেঙে দিতে পারতেন।
২০০২ সালের মে মাসে রাজা জ্ঞানেন্দ্র প্রধানমন্ত্রী শের বাহাদুর দেউবার পরামর্শক্রমে আরেকটি নির্বাচন আয়োজনের জন্য প্রতিনিধি সভা ভেঙে দেন। কিন্তু নেপালে চলমান গৃহযুদ্ধের কারণে নির্বাচন আয়োজন করা সম্ভব হয়নি, যা শেষ পর্যন্ত রাজা জ্ঞানেন্দ্রকে রাজকীয় অভ্যুত্থানের দিকে পরিচালিত করেছিল। পরবর্তীতে, ২০০৬ সালে গণতন্ত্রের দাবিতে আন্দোলন শুরু হলে রাজা সংসদীয় ব্যবস্থা পুনর্বহাল করতে বাধ্য হন। ফলে, ২০০৭ সালের ১৫ জানুয়ারি একটি অন্তর্বর্তীকালীন সংসদ প্রতিনিধি সভার স্থলে দায়িত্ব গ্রহণ করে। সাত দলীয় জোট এবং নেপালের কমিউনিস্ট পার্টি (মাওবাদী-কেন্দ্র)-এর মধ্যে সমঝোতার ভিত্তিতে উক্ত অন্তর্বর্তীকালীন সংসদের আসন বণ্টন করা হয়।
নেপালের মোট ৭টি প্রদেশ থেকে ১৬৫ জন সদস্যকে প্রত্যক্ষ ভোটের মাধ্যমে নির্বাচিত করা হয়। এর মধ্যে প্রদেশ নং ১ থেকে ২৮ জন, প্রদেশ নং ২ থেকে ৩২ জন, বাগমতী প্রদেশ থেকে ৩৩ জন, গণ্ডকী প্রদেশ থেকে ১৮ জন, প্রদেশ নং ৫ থেকে ২৬ জন, কর্ণালী প্রদেশ থেকে ১২ জন এবং সুদূরপশ্চিম প্রদেশ থেকে ১৬ জন সদস্য নির্বাচিত হন।
হ্যাঙ্ক ওয়াংফোর্ড

স্যামুয়েল হাট, যিনি হ্যাঙ্ক ওয়াংফোর্ড মঞ্চ নামে অধিক পরিচিত, (জন্ম ১৫ নভেম্বর ১৯৪০) একজন ইংরেজ দেশোাত্মবোধক ও পশ্চিমা গীতিকার।
কেমব্রিজ বিশ্ববিদ্যালয়ের মেডিকেল স্কুল থেকেই তার সঙ্গীত ও চিকিৎসার আগ্রহের ভারসাম্য বজায় রাখতে ভূমিকা রেখেছেন। তার মতে, "হ্যাঙ্ক একটি ধোঁয়ার পর্দা। আমি যা করতে পারি না তিনি তা পারেন। তিনি আমার ক্লাউন।" ১৯৬০-এর দশকে একটি মাদকাসক্তি কেন্দ্রের অনুশীলন তাকে লন্ডনের দীর্ঘকেশী, রক-অ্যান্ড-রোল ডাক্তার এবং পরবর্তীতে একটি টেলিভিশন ধারাবাহিকের অভিনেতা হিসেবে প্রচুর রকার এবং বিস্তৃত খ্যাতি এনে দেয়। তিনি মনে করেন, হ্যাঙ্ক নামের কারণে পরবর্তীতে তার পরিচয়ের সংকট হয়েছিল, কারণ হ্যাঙ্ককে ব্যক্তি হিসেবে তিনি একজন বোকা ভাবতেন। যদিও তিনি তাকে বেশ পছন্দই করেন।
স্যামুয়েল হাট ১৫ নভেম্বর ১৯৪০ সালে ইংল্যান্ডের ওয়াংফোর্ডের, সাফোক, কাউন্টিতে জন্ম নেন। হাটের পারিবারিক পটভূমি মূলগত: তার বাবা অ্যালেন একজন সাংবাদিক এবং মুদ্রণ ইতিহাসের বিশেষজ্ঞ ছিলেন আজীবন কমিউনিস্ট। তিনি কেমব্রিজ বিশ্ববিদ্যালয়ে চিকিৎসাবিজ্ঞান অধ্যয়ন করেন এবং শেষ পর্যন্ত পেশাজীবী ডাক্তার হয়েছিলেন।
স্যাম হাট হিসেবে তার প্রথম লেখার কৃতিত্ব সারা মাইলসের ১৯৬৫ সালের একক "হয়ার এম আই"। তার প্রথম রেকর্ডিং "জ্যাবারওয়ক"/"হোয়াট ড্রিমড ইট" সহ বোয়িং ডুভিন অ্যান্ড দ্য বিউটিফুল স্যুপ হিসেবে ১৯৬৮ সালের মে মাসে ইউকে পার্লোফোন আর ৫৬৯৬ প্রকাশ করে। অভিযোজিত গানগুলি তিনি "স্যাম হাট" হিসেবে লেখক লুইস ক্যারোলের সাথে যৌথভাবে রচনা করেন। ১৯৮৪/৮৫ সালে এনইউএম খনি শ্রমিক ধর্মঘটের সময়, হ্যাঙ্ক ওয়াংফোর্ড ব্যান্ড বিলি ব্র্যাগ এবং ফ্র্যাঙ্ক মুরগির সাথে "হ্যাঙ্ক, ফ্রাঙ্ক অ্যান্ড বিলি" হিসেবে ট্রেড-ইউনিয়ন সুবিধা এবং বর্ণবাদ-বিরোধী গিগ সম্পাদন করে ব্যাপক দর্শক পেয়েছিলেন। ১৯৮৪ সালে গ্রেটার লন্ডন কাউন্সিলের (জিএলসি) পক্ষে এমন উপকারের সময় হ্যাঙ্ক এবং ব্যান্ড মঞ্চে ডানপন্থী স্কিনহেডসের একটি দলের দ্বারা আক্রমণের শিকার হয়েছিলেন, যে ঘটনায় "অন দ্য লাইন" গানটি অমর হয়ে রয়েছে।
জোন প্লাউরাইট

জোন অ্যান অলিভিয়ে, ব্যারোনেস অলিভিয়ে (বিবাহপূর্ব প্লাউরাইট; জন্ম ২৮ অক্টোবর ১৯২৯), যিনি ডেম জোন প্লাউরাইট ডিবিই নামে অধিক পরিচিত, হলেন একজন অবসরপ্রাপ্ত ইংরেজ অভিনেত্রী। তার কর্মজীবনের ব্যপ্তি ছিল সাত দশক। এই সময়ে তিনি দুটি গোল্ডেন গ্লোব পুরস্কার ও একটি টনি পুরস্কার অর্জন করেছেন, এবং একটি একাডেমি পুরস্কার, একটি এমি পুরস্কার ও দুটি বাফটা পুরস্কারের মনোনয়ন লাভ করেছেন। তিনি মাত্র চারজন অভিনেত্রীর একজন, যিনি একই বছর দুটি গোল্ডেন গ্লোব অর্জন করেছেন।
প্লাউরাইট ১৯২৯ সালের ২৮শে অক্টোবর লিংকনশায়ারের ব্রিগে জন্মগ্রহণ করেন। তার পিতা উইলিয়াম আর্নেস্ট প্লাউরাইট ছিলেন একজন সাংবাদিক ও সংবাদপত্রের সম্পাদক, এবং তার মাতা ডেইজি মার্গারেট (বিবাহপূর্ব বার্টন)। তিনি স্কুনথর্প গ্রামার স্কুলে পড়াশোনা করেন, এবং পরে লন্ডনের ব্রিস্টল ওল্ড ভিস থিয়েটার স্কুলে অভিনয়ের প্রশিক্ষণ গ্রহণ করেন।
১৯৪৮ সালে ক্রয়ডন শহরে প্লাউরাইটের মঞ্চ অভিনয়ের অভিষেক ঘটে এবং ১৯৫৪ সালে লন্ডন থিয়েটারে তার অভিষেক ঘটে। ১৯৫৬ সালে তিনি রয়্যাল কোর্ট থিয়েটারে ইংরেজ মঞ্চ কোম্পানিতে যোগ দেন এবং "দ্য কান্ট্রি ওয়াইফ" নাটকে মার্জারি পিঞ্চওয়াইফ চরিত্রে কাজ করেন। তিনি ইউজিন আয়োনেস্কোর নাটক "দ্য চেয়ার্স"-এ জর্জ ডিভাইনের সাথে, জর্জ বার্নার্ড শ'র "মেজর বারবারা" ও "সেন্ট জোন" নাটকে অভিনয় করেন। লরন্স অলিভিয়ের সাথে তার বিবাহের ফলে তিনি ১৯৬৩ সালের পর থেকে ন্যাশনাল থিয়েটারে অলিভিয়ের কাজের সাথে জড়িয়ে পড়েন।
১৯৯০-এর দশকে তিনি নিয়মিত চলচ্চিত্রে অভিনয় শুরু করেন। ১৯৯২ সালে "এনচেন্টেড এপ্রিল" চলচ্চিত্রে অভিনয় করে তিনি সেরা চলচ্চিত্র পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। একই বছরে তিনি এইচবিওর টেলিভিশন চলচ্চিত্র "স্ট্যালিন"-এ অভিনয় করে সেরা টিভি পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং সীমিত ধারাবাহিক বা টিভি চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। তার "এনচেন্টেড এপ্রিল" ও "স্ট্যালিন"-এর কাজের জন্য প্রাপ্ত গোল্ডেন গ্লোব পুরস্কারের মধ্য দিয়ে তিনি সিগুর্নি উইভারের (১৯৮৮ সালের কাজের জন্য) পর দ্বিতীয় অভিনেত্রী হিসেবে একই বছরে দ্বৈত গোল্ডেন গ্লোব বিজয়ে কৃতিত্ব অর্জন করেন। পরবর্তীকালে হেলেন মিরেন (২০০৬ সালের কাজের জন্য) এবং কেট উইন্সলেট (২০০৮ সালের কাজের জন্য) এই কৃতিত্বের অংশীদার হন। ১৯৯৪ সালে তিনি চলচ্চিত্রে নারী ক্রিস্টাল পুরস্কার লাভ করেন।
উইজার্ড

উইজার্ড (বৈজ্ঞানিক নাম: "Rhinopalpa polynice(Cramer)") এক প্রজাতির মাঝারি আকারের প্রজাপতি। এরা নিমফ্যালিডি পরিবার এবং লিমেনিটিডিনি উপগোত্র এবং রাইনোপালপা বর্গের অন্তর্ভুক্ত প্রজাতি। এই প্রজাতি ভারতের বন্যপ্রাণ সংরক্ষণ আইন () অনুসারে এই প্রজাতি তফ্‌সিল ২ এর তালিকার অন্তর্ভুক্ত।
উইজার্ড এর প্রসারিত অবস্থায় ডানার আকার ৭০-৮০মিলিমিটার দৈর্ঘ্যের হয়।
ভারতে প্রাপ্ত উইজার্ড এর উপপ্রজাতি হল-
ভারতএ (আসাম, অরুণাচল প্রদেশ, মনিপুর, মেঘালয়, নাগাল্যান্ড), এছাড়া বাংলাদেশ, মায়ানমার এর বিভিন্ন অঞ্চলে এদের দেখা যায়।
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ প্রকারের ডানার উপরিতল উজ্জ্বল হলদে বাদামী অথবা তামাটে বর্ণের। সামনের ডানায় শীর্ষভাগ অথবা অ্যাপেক্স থেকে টর্নাস পর্যন্ত এবং পিছনের ডানায় অ্যাপেক্স থেকে টার্মেনেরর প্রায় মধ্যভাগ পর্যন্ত বিস্তৃত চওড়া কালো পটি বর্তমান। সামনের ডানা টার্মেন মধ্যভাগে গভীরভাবে অবতল (Concave) এবং ২ এবং ৬ নং শিরায় তীক্ষ্ণ ভাবে অভিক্ষিপ্ত। পিছনের ডানা ৫ নং শিরায় ছোট লেজযুক্ত এবং টর্নাস অভিক্ষিপ্ত (Projected)। পিছনের ডানায়, টার্মেনের নিচের অংশে কয়েকটি সাব-টার্মিনাল অথবা সাবমার্জিনাল কালচে ছোট ছোপ শিরামধ্যে অবস্থান করে।
স্ত্রী প্রকারের ডানার উপরিতলের চওড়া প্বার্শ-প্রান্ত পটি, অবতল টার্মেন, অভিক্ষিপ্ত অংশ, ছোট লেজ ইত্যাদি পুরুষ প্রকারেই অনুরূপ, তবে উপরিতলের বর্ণ কালচে বাদামী এবং উভয় ডানাতেই গোড়ার অংশ অথবা বেস ফ্যাকাশে বর্ণের।
স্ত্রী-পুরুষ উভয় প্রকারের ডানার নিম্নতল উভয় ডানাতেই উজ্জ্বলভাবে কর্বুরিত অর্থাৎ বিভিন্ন বর্ণের ছোপ এবং রেখা দ্বারা চিত্রিত (Variegated),- হলদে বাদামী এবং কালচে বাদামী ছোপ এবং রূপালী- নীল সরু, উজ্জ্বল রেখার দ্বারা ঘনভাবে চিত্রিত উভয় ডানার নিম্নতলে মাঝারী আকারের সাব-মার্জিনাল ওসিলি অথবা চক্ষুবিন্দুর সারি দেখতে পাওয়া যায়। চক্ষুবিন্দুগুলি শিরামধ্যে অবস্থিত। স্ত্রী প্রকারে, উভয় ডানার নিম্নতলে চওড়া হলদেটে অথবা হলদে -বাদামী ডিসকাল বন্ধনি চোখে পড়ে। শুঙ্গ তামাটে; মাথা, বক্ষদেশ এবং উদর উপরতলে হলদে-বাদামী অথবা তামেটে এবং নিম্নতলে কালচে বাদামী বর্ণের।
কম দেখতে পাওয়া এই প্রজাতির উড়ান দ্রুত। ভূমি থেকে বেশ খানিকটা উপরে গাছের পাতায়, পাথর, পাথুরে দেওয়াল এবং কখনো মাটিতে বসে ডানা বন্ধ ও খোলা অবস্থায় এদের রোদ পোহাতে দেখা যায়। এই প্রজাতি ভিজে মাটি, কর্দমাক্ত জমি, পাথরের ভিজে ছোপে বসে অধিকাংশ ক্ষেত্রেই ডানা বন্ধ অবস্থায় মাড-পাডল করে। কখনো কখনো মাংসাশী পশুর বিষ্ঠা, মুত্র, মরা কাঁকড়া, ব্যাঙ এবং অন্যান্য মৃত প্রানীর দেহাবশেষ, পচা ফল ইত্যাদি উৎস থেকে এদের খাদ্যরস সংগ্রহ করতে লক্ষ্য করা যায় এবং এরা ফুলের মধু ও পান করে। নিচু উচ্চতাযুক্ত বনভূমিতে আগস্ট থেকে নভেম্বর মাসে এদের ওড়াওড়ি চোখে পড়ে এবং জঙ্গল পথের দহারে প্রায়শই এদের মাংসাশী পশুর বিষ্ঠায় অবস্থান করতে দেখা যায়।
সিন্ট মার্টেন

সিন্ট মার্টেন (; আ-ধ্ব-ব: [sɪnt ˈmaːrtə(n)]) উত্তর আমেরিকার ক্যারিবীয় সামুদ্রিক অঞ্চলে অবস্থিত ও নেদারল্যান্ডস রাজ্য গঠনকারী একটি দেশ। ২০১৯ সালের জানুয়ারি মাসের হিসাব অনুযায়ী এর জনসংখ্যা ৪১,৪৮৬ এবং এর আয়তন প্রায় ৩৪ বর্গকিলোমিটার। এটি ক্যারিবীয় সেন্ট মার্টিন দ্বীপের দক্ষিণের প্রায় দুই-পঞ্চমাংশ এলাকা জুড়ে অবস্থান করছে। এর বিপরীতে উত্তরের তিন-পঞ্চমাংশ এলাকাতে ফরাসি সামুদ্রিক অঞ্চল সাঁ-মারতাঁ অবস্থিত। সিন্ট মার্টেনের রাজধানীর নাম ফিলিপসবুর্গ। ক্যারিবীয় অঞ্চলে অবস্থিত সিন্ট মার্টেন ও অন্যান্য ওলন্দাজ-শাসিত দ্বীপগুলিকে একত্রে ওলন্দাজ ক্যারিবীয় অঞ্চল বলে।
২০১০ সালের ১০ অক্টোবর তারিখ পর্যন্ত সিন্ট মার্টেন এলাকাটি সিন্ট মার্টেন অধীনস্থ দ্বীপ অঞ্চল () নামে পরিচিত ছিল। এটি নেদারল্যান্ডস আন্তিলীয় দ্বীপপুঞ্জ ("eilandgebieden") গঠনকারী ছয়টি দ্বীপের একটি ছিল। সিন্ট মার্টেন একটি সামুদ্রিক দেশের মর্যাদাপ্রাপ্ত ছিল কিন্তু ইউরোপীয় ইউনিয়নের অংশ ছিল না।
২০১৭ সালের ৬ ও ৭ই ডিসেম্বর তারিখে হারিকেন ইর্মা নামের একটি ৫+ শ্রেণীর ঘূর্ণিঝড় সেন্ট মার্টিন দ্বীপে আঘাত হানে, যাতে ভবন ও অবকাঠামোর ব্যাপক ক্ষয়ক্ষতি হয়।
২০১৮ সালের হিসাব অনুযায়ী সিন্ট মার্টেনের ক্রয়ক্ষমতার সমতা ধরে মাথাপিছু স্থূল অভ্যন্তরীণ উৎপাদন (জিডিপি) বিশ্বের ১৪তম সর্বোচ্চ ছিল।
ক্রিস্টোফার কলম্বাস দ্বিতীয়বার আমেরিকা মহাদেশ যাত্রার সময় ১৪৯৩ সালে এই দ্বীপটি প্রথম ইউরোপীয় হিসেবে অবলোকন করেন।
আজীজ চিশতী

খাজা আজীজ চিশতী () ছিলেন ১৪শ শতাব্দীর একজন সূফি। তিনি ছিলেন শাহ জালাল-এর অন্যতম একজন শাগরেদ। চিশতী সাহেব শাহ জালালের সাথে পরিচিত হয়ে তার সঙ্গে সিলেটে আসেন। ১৩০৩ খ্রীষ্টাব্দে চিশতী সাহেব শাহ জালালের সাথে সিলেটে ইসলামী বিজয়ে অংশগ্রহণ করেন।
সিলেট বিজয়ের কয়েক বছর বাদে চিশতী সাহেব মৃত্যুবরণ করেন। তাঁর মাজার বালাগঞ্জ উপজেলার নিজ গহরপুর গ্রামে অবস্থিত।
শওকি আল্লাম

শওকি ইব্রাহিম আবদেল করিম আল্লাম () আলি গোমার উত্তরসূরি দার-ইফতা আল-মিসরিয়াহর মাধ্যমে মিশরের ১৯ তম এবং বর্তমান গ্র্যান্ড মুফতি।
আল্লাম ১৯৬১ সালের ১২ আগস্ট বেহিরার নীল ডেল্টা গভর্নরে জন্মগ্রহণ করেন। তিনি ১৯৯৬ সালে আইনশাসন ও শরিয়া আইন আল-আজহার বিশ্ববিদ্যালয় থেকে পিএইচডি ডিগ্রি অর্জন করেন। তাঁর নিয়োগের আগে তিনি আল-আজহার বিশ্ববিদ্যালয়ের তন্ত শাখায় স্কুল অফ শরিয়ায় আইনশাসন বিভাগের চেয়ারম্যানের দায়িত্ব পালন করেন। আল্লাম একজন সুফি।
২০১৩ সালের ফেব্রুয়ারিতে তিনি আল আজহারের সিনিয়র স্কলারদের কাউন্সিল দ্বারা নির্বাচিত হয়েছিলেন বহির্গামী গ্র্যান্ড মুফতি ৬১ বছর বয়সী আলী গোমাকে প্রতিস্থাপন করেছেন। আল-আজহারের উপবিধিগুলি বলেছে যে নতুন গ্র্যান্ড মুফতী অবশ্যই ৬০ বছরের কম বয়সী হতে হবে, তাঁর শিক্ষার পরে ধর্মীয় প্রতিষ্ঠানের ভিতরে অবিচ্ছিন্নভাবে কাজ করেছেন, আইনশাসন ও শরিয়া উভয় বিদ্বানের বিদ্বান হতে হবে এবং আরবি ব্যতীত অন্য কোন ভাষাতে সাবলীল হতে পারেন। এটিই প্রথমবারের মতো যে গ্র্যান্ড মুফতি রাষ্ট্রপতি কর্তৃক নিযুক্ত হওয়ার পরিবর্তে ইসলামী পণ্ডিতদের দ্বারা নির্বাচিত হয়েছেন।
গ্র্যান্ড মুফতীর অবস্থানকে মিশরের পাশাপাশি পুরো আরব ও ইসলামিক বিশ্ব জুড়ে খুব প্রভাবশালী দেখানো হয়। গ্র্যান্ড মুফতি ধর্মীয় কর্তৃত্বের সরকারের প্রথম এবং প্রাথমিক উৎস, সরকারের প্রতীকী ধর্মীয় প্রতিনিধি হিসাবে দেখানো হয় এবং ধর্মীয় বিষয়ে ফতোয়া জারি করতে সক্ষম হন। 
তার অফিস "দার আল ইফতা" (আক্ষরিক অর্থে ফতোয়ার বাড়ি), যে সরকারী সংস্থা তাদের কাছে জিজ্ঞাসা করা মুসলমানদের যে কোনও প্রশ্নে ধর্মীয় আইনি মতামত দেওয়ার জন্য অভিযুক্ত, তিনি নিজেই সরকারি উভয় অফিসিয়াসহ সপ্তাহে প্রায় ৫০০০ ফতোয়া জারি করেন একাধিক বা অধীনস্থ মুফতিদের দ্বারা গুরুত্বপূর্ণ ইস্যুগুলি এবং আরও নিত্যনতুন নীতিগুলি ফোন এবং ইন্টারনেটের মাধ্যমে পরিচালিত হয়। 
ফতোয়া জারি করার পাশাপাশি মিশরের গ্রামীণ মুফতী মিশরে সমস্ত মৃত্যুদণ্ডের পর্যালোচনা করার জন্য মিশরীয় আইনে দায়বদ্ধ। 
আল্লাম এমন একজন মধ্যপন্থী হিসাবে পরিচিত যিনি ধর্মান্ধতা ত্যাগ করেন এবং তার কোনও রাজনৈতিক আনুগত্য নেই। ২০১৩ সালের মার্চ মাসে তিনি একটি বিবৃতি দিয়ে সতর্ক করেছিলেন যে আল-আজহার প্রতিষ্ঠান বা এর প্রধান, গ্র্যান্ড ইমাম শেখ আহমদ এল-তায়েব "যেভাবে মিশরের নিরাপত্তা হ্রাস করে" এবং আল-আজহারের বিরুদ্ধে সমস্ত অভিযোগকে "বৈধভাবে মোকাবিলা করার আহ্বান জানিয়েছে যে কোনও হামলা" এবং শান্তিপূর্ণ উপায় "। আল আজহার বিশ্ববিদ্যালয়ের একটি ছাত্রাবাসে ৫০০ জন শিক্ষার্থী খাদ্যে বিষক্রিয়াতে অসুস্থ হয়ে পড়ার পরে এই ঘোষণা আসে এপ্রিল ২০১৩-এ, আল আজহার বিশ্ববিদ্যালয়ের সিনিয়র স্কলার্স কাউন্সিল আল-আজহার বিশ্ববিদ্যালয়ের সভাপতি উসামা আল-আবদকে বদলে নির্বাচন করার সিদ্ধান্ত নিয়েছে ঘটনা।
চরফ্যাশন কারামাতিয়া কামিল মাদ্রাসা

চরফ্যাশন কারামাতিয়া কামিল মাদ্রাসা ভোলা জেলার চরফ্যাশন উপজেলায় অবস্থিত একমাত্র কামিল মাদ্রাসা। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত একটি আলিয়া মাদ্রাসা। ২০১৯ সালে মাদ্রাসাটিতে অনার্স কোর্স চালু হয়, এবং এটি বাংলাদেশের অনার্স কোর্স চালু থাকা ৩১টি মাদ্রাসার মধ্যে অন্যতম।
১৯৪৫ সালে চরফ্যাশন উপজেলার স্থানীয় ইসলামি শিক্ষানুরাগী ব্যক্তিদের উদ্যোগে মাদ্রাসাটি প্রতিষ্ঠা হয়। প্রথম দিকে মাদ্রাসার কার্যক্রম স্থানীয়রা সহযোগিতা করে কার্যক্রম পরিচালনা করতে থাকে। এরপর ধীরে ধীরে মাদ্রাসাটি সরকারি এমপিও ভুক্তি লাভ করে। ১৯৭১ সালের পরে বাংলাদেশ সরকারের উদ্যোগে মাদ্রাসার ব্যপক উন্নতি লাভ হয় এবং ধীরে ধীরে একটি কামিল মাদ্রাসায় উন্নীত হয়। 
২০০৬ সালে বাংলাদেশের আলিয়া সকল মাদ্রাসার সাথে সমস্ত ইসলামী বিশ্ববিদ্যালয় কুষ্টিয়ার অধিভুক্ত হয়। এরপরে ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয় প্রতিষ্ঠা করা হয়, এবং হলে আলিয়া মাদ্রাসাসমূহ সেখানে স্থানান্তরিত করা হয়।
মাদ্রাসায় ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত অধ্যয়নের সুযোগ। এই মাদ্রাসার দাখিল ও আলিম পর্যায়ে বিজ্ঞান ও মানবিক উভয় শাখা রয়েছে। এবং ফাজিল ও পর্যায়ে আল কুরআন ও ইসলামি অধ্যয়ন, আল হাদিস ও ইসলামি অধ্যয়ন, দাওয়াহ প্রভৃতি বিভাগ চালু আছে। এছাড়াও কামিল পর্যায়ে আল কুরআন ও আল হাদিস নিয়ে উচ্চ পড়াশোনা ও গবেষণার সুযোগ রয়েছে। ২০১৯ সালে মাদ্রাসায় আল হাদিস বিভাগে অনার্স কোর্স চালু করেছে।
এই মাদ্রাসা আধুনিক সকল সুযোগ সুবিধা সম্পন্ন একটি মাদ্রাসা। ছাত্রদের খেলার মাঠ, পড়াশোনার জন্য লাইব্রেরী, মেয়েদের অবসর কাটানোর জন্য কমন রুম সহ বিভিন্ন সুবিধা রয়েছে।
মাদ্রাসার চারিদিকে দেয়ালের মাঝখানে শিক্ষার্থীদের খেলার জন্য সুবিশাল মাঠ রয়েছে। এখানে অবসর সময়ে ও পাঠদান শেষে মাদ্রাসার ছাত্ররা ও সংশ্লিষ্ট ব্যক্তিরা এখানে খেলা-ধুলা করে থাকে। এই মাদ্রাসার ছাত্ররা খেলা-ধুলায় অগ্রগণ্য। বেশিরভাগ সময় ছাত্ররা ক্রিকেট, ফুটবল ও ভলিবল খেলে থাকে।
মাদ্রাসার সকল শিক্ষার্থীদের জন্য উন্মুক্ত লাইব্রেরী রয়েছে। দাখিল থেকে শুরু করে কামিল পর্যায়ের সকল শিক্ষার্থীরা এখান থেকে বই ধার নিয়ে পড়াশোনা করতে পারে। ফাজিল ও কামিল শ্রেণীর শিক্ষার্থীদের জন্য বিশেষ উচ্চতর গবেষণাধর্মী বই রয়েছে।
মাদ্রাসার বিজ্ঞান বিভাগের ছাত্রদের গবেষণা ও ল্যাব ক্লাস করার জন্য মাদ্রাসায় বিজ্ঞানানার প্রতিষ্ঠা করা হয়েছে। এখানে ছাত্ররা পাঠদান সময়ে ও অবসর সময়ে গবেষণা ও পরীক্ষা-নিরীক্ষা করতে পারে। এই মাদ্রাসার বিজ্ঞানের শিক্ষার্থীরা বিভিন্ন বিজ্ঞান ভিত্তিক প্রতিযোগিতায় অংশগ্রহণ করে থাকে।
প্যাট বুন

প্যাট্রিক চার্লস ইউজিন বুুন (জন্ম ১ জুন ১৯৩৪) একজন মার্কিন সঙ্গীতশিল্পী, সুরকার, অভিনেতা, লেখক, টেলিভিশন ব্যক্তিত্ব, প্রেরণাদায়ী বক্তা এবং মুখপাত্র। তিনি ১৯৫০ এবং ১৯৬০-এর দশকের গোড়ার দিকে মার্কিন যুক্তরাষ্ট্রে একজন সফল পপ গায়ক ছিলেন। তিনি ৪৫ মিলিয়নেরও অধিক রেকর্ড বিক্রি করেছেন, যার মধ্যে ৩৮টি গান শীর্ষ-৪০ হিট তালিকায় ছিল এবং ১২টিরও অধিক হলিউড চলচ্চিত্রে হাজির হয়েছেন।
"বিলবোর্ডের" মতে, বুন ১৯৫০-এর দশকের শেষের দিকে দ্বিতীয় বৃহত্তম চার্টিং শিল্পী ছিলেন, এলভিস প্রেসলির পরপরই এবং শীর্ষ ১০০ শীর্ষ ৪০ শিল্পীদের ১৯৫৫-১৯৯৫-এর তালিকায় ৯ নম্বরে স্থান পেয়েছিলেন। ২০১০-এর দশক অবধি, প্রতি সপ্তাহে এক বা একাধিক গানের সাথে টানা ২২০ সপ্তাহ চার্টে কাটানোর জন্য বুন "বিলবোর্ড" রেকর্ড ধারণ করেছিলেন।
২৩ বছর বয়সে, তিনি আধা ঘণ্টার এবিসির "দ্য প্যাট বুন চবি শোরুম" টেলিভিশন ধারাবাহিকের আয়োজন করেছিলেন, যা ১৯৫৭ সাল থেকে ১৯৬০ সাল পর্যন্ত ১১৫টি পর্বে প্রচারিত হয়েছিল। এডি অ্যাডামস, অ্যান্ডি উইলিয়ামস, পার্ল বেইলি, এবং জনি ম্যাথিসসহ অনেক সঙ্গীতশিল্পী অনুষ্ঠানে উপস্থিত হয়েছিলেন। তার রিদম অ্যান্ড ব্লুজ হিট কভার সংস্করণগুলি রক অ্যান্ড রোলের বিস্তৃত জনপ্রিয়তার বিকাশে একটি লক্ষণীয় প্রভাব ফেলেছিল। এলভিস প্রেসলি ওহাইওর ক্লিভল্যান্ডে ১৯৫৫ সালের প্যাট বুন শোয়ের উদ্বোধনী পর্বে হাজির হয়েছিলেন।
একজন লেখক হিসাবে, বুন ১৯৫০-এর দশকে তার "টুইক্স টুয়াল্‌ভ অ্যান্ড টোয়েন্টি" বইটি বেস্টসেলার হিসেবে এক নম্বরে অবস্থান নিয়েছিল। ১৯৬০-এর দশকে, তিনি গসপেল সঙ্গীতে মনোনিবেশ করেছিলেন এবং গসপেল মিউজিক হল অব ফেমের সদস্য হন। তিনি একজন প্রেরণাদায়ী বক্তা, টেলিভিশন ব্যক্তিত্ব এবং রক্ষণশীল রাজনৈতিক ভাষ্যকার হিসেবে ভূমিকা রাখছেন।
প্যাট্রিক চার্লস ইউজিন বুুন ১৯৩৪ সালের ১ জুন ফ্লোরিডার জ্যাকসনভিলে জন্ম নেন।
গাজী আব্দুল হক

অধ্যাপক ডা. গাজী আবদুল হক বাংলাদেশের খুলনা জেলার রাজনীতিবিদ, চিকিৎসক ও খুলনা-৫ (ডুমুরিয়া-ফুলতলা) আসনের সংসদ সদস্য।
গাজী আব্দুল হক খুলনা জেলায় জন্মগ্রহণ করেন।
গাজী আব্দুল হক একজন চিকিৎসক। ১৯৯৩ সালে তিনি বাংলাদেশ মেডিকেল অ্যাসোসিয়েশনের মহাসচিব হিসেবে দায়িত্ব পালন কালে বাংলাদেশ জাতীয়তাবাদী দলে (বিএনপি) যোগ দিয়ে তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে খুলনা-৫ (ডুমুরিয়া-ফুলতলা) আসন থেকে সংসদ সদস্য নির্বাচিত হন।
তিনি ২০০৯ সালে খুলনা জেলা বিএনপির সম্মেলনে সহসভাপতি মনোনীত হন।
সালাহ উদ্দিন ইউসুফ

সালাহ উদ্দিন ইউসুফ (১৫ ফেব্রুয়ারি ১৯৩১–৬ অক্টোবর ২০০০) বাংলাদেশের খুলনা জেলার রাজনীতিবিদ, আইনজীবী ও সাবেক স্বাস্থ্য মন্ত্রী যিনি তৎকালীন খুলনা-১৪, খুলনা-৯ ও খুলনা-৫ আসনের সংসদ সদস্য ছিলেন। মুক্তিযুদ্ধে তার দক্ষতার পুরস্কার হিসেবে বাংলাদেশ সরকার সম্মানজনক 'লেফটেন্যান্ট জেনারেল' পদ বা উপাধি দিয়েছিল।
সালাহ উদ্দিন ইউসুফ ১৫ ফেব্রুয়ারি ১৯৩১ সালে খুলনা জেলার ফুলতলা উপজেলার জামিরা ইউনিয়নের ধোপাখোলা গ্রামে জন্মগ্রহণ করেন। তার পিতা সাহামত উল্লাহ ও মা করিমুন্নেসার দশ সন্তানের মধ্যে তিনি ছিলেন তৃতীয়।
তিনি ১৯৩৭ সালে খুলনা ভিক্টোরিয়া ইনফ্যান্ট স্কুল থেকে শিক্ষাজীবন শুরু করে খুলনা জিলা স্কুল থেকে ম্যাট্রিক ও খুলনা ব্রজলাল বিশ্ববিদ্যালয় কলেজ থেকে তিনি আইএ পাশ করে ১৯৫৩ সালে বিএ পাশ করেন। ঢাকা বিশ্ববিদ্যালয় থেকে ১৯৬০ সালে তিনি এলএলবি পাশ করে আইন পেশা শুরু করেন।
২৫ ডিসেম্বর ১৯৫৬ সালে বেগম হাসিনাকে বিয়ে করেন। তার চার মেয়ে ও এক ছেলে।
সালাহ উদ্দিন ইউসুফ আইনজীবী, মুক্তিযুদ্ধের সংগঠক ও বাংলাদেশ আওয়ামী লীগ প্রেসিডিয়াম সদস্য ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। নয় নম্বর সেক্টরে তিনি মুক্তিযুদ্ধে অংশগ্রহণ করেন। ১৯৬৪-১৯৬৬ মেয়াদে তিনি খুলনা জেলা আওয়ামী লীগের সাধারণ সম্পাদক ছিলেন। ১৯৬৭-১৯৭১ মেয়াদে তিনি খুলনা নগর আওয়ামী লীগের সাধারণ সম্পাদক ও একই সময়  নিখিল পাকিস্তান আওয়ামী লীগের সাংগঠনিক সম্পাদকের দায়িত্ব পালন করেন। ১৯৭২-১৯৭৫ মেয়াদে তিনি খুলনা জেলা আওয়ামী লীগের সভাপতি হিসেবে দায়িত্ব পালন করেন। ১৯৭২-১৯৭৮ মেয়াদে তিনি ছিলেন আওয়ামী লীগের কেন্দ্রীয় নির্বাহী কমিটির সদস্য। ১৯৭৮ সালে তিনি কেন্দ্রীয় কমিটির যুগ্মসম্পাদক মনোনীত হন। ১৯৮০ সাল থেকে তিনি আওয়ামী লীগের প্রেসিডিয়াম সদস্য হিসেবে দায়িত্ব পালন করেন। মুক্তিযুদ্ধে তার দক্ষতার পুরস্কার হিসেবে বাংলাদেশ সরকার সম্মানজনক 'লেফটেন্যান্ট জেনারেল' পদ বা উপাধি দিয়েছিল।
আওয়ামী লীগের মনোনয়ন নিয়ে তিনি ১৯৭০ সালে তৎকালীন পাকিস্তান জাতীয় পরিষদ নির্বাচনে এমএনএ নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন খুলনা-১৪ আসন থেকে সংসদ সদস্য নির্বাচিত হন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন খুলনা-৯ আসন থেকে সংসদ সদস্য নির্বাচিত হন। তীয় জাতীয় সংসদে তিনি বিরোধীদলীয় হুইপের দায়িত্ব গ্রহণ করেন।
তিনি ২৭ ফেব্রুয়ারি ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে খুলনা-৫ (ডুমুরিয়া-ফুলতলা) আসন থেকে সংসদ সদস্য নির্বাচিত হন। সপ্তম জাতীয় সংসদে তিনি (২৩ জুন ১৯৯৬ – ২৯ ডিসেম্বর ১৯৯৯) স্বাস্থ্য মন্ত্রী হিসেবে দায়িত্ব পালন করেন। এরপর থেকে ৬ অক্টোবর ২০০০ সাল মৃত্যুর আগ পর্যন্ত দপ্তরবিহীন মন্ত্রী ছিলেন।
সালাহ উদ্দিন ইউসুফ ৬ অক্টোবর ২০০০ সালে মন্ত্রী ও সংসদ সদস্য থাকাকালীন মৃত্যুবরণ করেন।
পিপলস লিবারেশন আর্মি

পিপলস লিবারেশন আর্মি (পিএলএ) (; অর্থ: গণমুক্তি বাহিনী) হলো চীনের কমিউনিস্ট পার্টির সামরিক শাখা ও গণপ্রজাতন্ত্রী চীনের সশস্ত্র বাহিনী। ২০ লক্ষাধিক জনবলসংখ্যা নিয়ে এটি বিশ্বের বৃহত্তম সেনাবাহিনী বহর।
পিপলস লিবারেশন আর্মি থিয়েটার কমান্ডের একটি সিস্টেম ব্যবহার করে , যার মধ্যে এখন পাঁচটি:
PLA থিয়েটার কমান্ড তাদের থিয়েটারের মধ্যে সামরিক কৌশল, কৌশল এবং নীতি এবং হুমকি বা সংকটের প্রতিক্রিয়ার বিকাশের জন্য দায়ী। থিয়েটার কমান্ড জটিল, রাজনৈতিক এবং আমলাতান্ত্রিক এবং একজন থিয়েটার কমান্ডার তাদের অর্পিত রাজনৈতিক কমিশনারের সাথে সমান কর্তৃপক্ষ এবং দায়িত্ব ভাগ করে নেয় । থিয়েটার কমান্ডার অপারেশনাল বিষয়ে সভাপতিত্ব করেন যখন রাজনৈতিক কমিসার (যারা সমান পদের ) আদর্শগত বিষয়গুলির জন্য দায়ী।
আগস্ট 2021 থেকে এর বর্তমান কমান্ডার হলেন সিছুয়ান প্রদেশের জেনারেল ওয়াং হাইজিয়াং । তার পূর্বসূরি হনান প্রদেশের জেনারেল জু কিলিং বর্তমানে কেন্দ্রীয় সামরিক কমিশনের জয়েন্ট স্টাফ বিভাগের উপপ্রধান। বর্তমান রাজনৈতিক কমিশনার হলেন হপেই প্রদেশের জেনারেল লি ফেংবিয়াও । ইনি চীনের স্ট্র্যাটেজিক সাপোর্ট ফোর্স-এর প্রাক্তন সেনাঅধ্যক্ষ্য।
আক্রমণাত্মক হেলিকপ্টার :
এয়ার ফোর্স-এর প্রধান বিমানগুলো হচ্ছে লিয়াওনিং-এ নির্মিত সুখই-৩০ গোত্রীয় ১২৮টি জে-১৬ ও সুখই-২৭ গোত্রীয় ৩৪৬টি জে-১১। ক্ষমতার নিরিখে এগুলো ভারতীয় সুখই-৩০ এমকেআই এর থেকে পিছিয়ে। তবে সাম্প্রতিককালে আরও আধুনিক যুদ্ধবিমান চেংদু জে-২০ সংযোজন করা হচ্ছে।
পিপলস লিবারেশন আর্মি রকেট ফোর্স (পিএলএআরএফ) হ'ল পিএলএর প্রধান কৌশলগত ক্ষেপণাস্ত্র বাহিনী এবং এতে কমপক্ষে ১২০,০০০ কর্মী রয়েছে। এটি চীনের পারমাণবিক ও প্রচলিত কৌশলগত ক্ষেপণাস্ত্রগুলি নিয়ন্ত্রণ করে। চীনের মোট পারমাণবিক অস্ত্রাগার আকার ১০০ এবং ৪০০ থার্মোনিউক্লিয়ার ওয়ারহেডের মধ্যে অনুমান করা হয়।
গামা অপেক্ষক

গণিতে গামা অপেক্ষক (gamma function) আসলে ফ্যাক্টোরিয়াল অপেক্ষকের ব্যাপক বা বিস্তারিত রূপ। একে গ্রীক বর্ণ 'ক্যাপিটাল গামা' (Γ) দ্বারা বোঝানো হয়। যদি "n" ধনাত্মক অখণ্ড সংখ্যা হয় তবে :
গামা অপেক্ষক শূন্য তথা ঋণাত্মক অখণ্ড সংখ্যা বাদ দিয়ে শেষ সমস্ত জটিল সংখ্যার জন্য সংজ্ঞায়িত। একে নিম্নলিখিত ইম্প্রপার সমাকল (improper integral) রূপে বোঝানো হয়-
এই সমাকলের মান কেবল ধনাত্মক বাস্তব জটিল সংখ্যার জন্যই অভিসারিত (converge) হয়।
গামা অপেক্ষক অনেক সম্ভাব্যতা-বিতরণ অপেক্ষকে (probability-distribution functions) আসে। এটি সম্ভাব্যতা, সাংখ্যিকী এবং ক্রমচয়-সঞ্চয়ে ব্যবহৃত হয়।
ফুরিয়ার ধারা

গণিতে ফুরিয়ার ধারা (Fourier series) এমন এক অসীম ধারা যা f পর্যায়ভুক্ত যেকোনো পর্যাবৃত্ত অপেক্ষককে (periodic function) f, 2f, 3f, ইত্যাদি পর্যায়ভুক্ত জ্যা ও সহ-জ্যা অপেক্ষকের যোগরূপে তৈরি করে। এর প্রয়োগ সর্বপ্রথম জোসেফ ফুরিয়ার (১৭৬৮ - ১৮৩০) ধাতুর প্লেটে তাপপ্রবাহ এবং তাপমাত্রার গণনার জন্য করেছিলেন। কিন্তু পরে এর ব্যবহার অনেক ক্ষেত্রে ঘটে এবং এটি বিশ্লেষণের একটি বৈপ্লবিক সামগ্রী প্রমাণিত হয়।
এর সহায়তায় অত্যধিক কঠিন অপেক্ষকও জ্যা ও সহ-জ্যা অপেক্ষকের যোগরূপে তৈরি করা হয় যা থেকে এ সম্পর্কিত গাণিতিক বিশ্লেষণ অত্যন্ত সরল হয়ে যায়।
ধরা হল, "f"("x"), বাস্তব চল "x" এর একটি পর্যাবৃত্ত অপেক্ষক যার আবর্তন কাল হল 2π অর্থাৎ "f"("x"+2π) = "f"("x") হলে,
এই ধারাকে ফুরিয়ার ধারা বলা হয়। formula_2 ও formula_3 কে ফুরিয়ার গুণাঙ্ক বলা হয়। এই গুণাঙ্ক বাস্তব সংখ্যা বা জটিল সংখ্যা হতে পারে।
ধরা হল, প্রদত্ত অপেক্ষক করাতদাঁতী অপেক্ষক (sawtooth function) যাকে নিম্নলিখিত গাণিতিক পদ হিসাবে লেখা যায়:
এই অপেক্ষকের জন্য ফুরিয়ার গুণাঙ্ক এইধরনের:
তাহলে
সোহরাব আলী সানা

সোহরাব আলী সানা (জন্ম: ১ ফেব্রুয়ারি ১৯৪৬) বাংলাদেশের খুলনা জেলার রাজনীতিবিদ, মুক্তিযোদ্ধা, আইনজীবী ও খুলনা-৬ (কয়রা-পাইকগাছা) আসনের সাবেক সংসদ সদস্য।
সোহরাব আলী সানা ১ ফেব্রুয়ারি ১৯৪৬ সালে খুলনা জেলার পাইকগাছা উপজেলার ফকিরাবাদ গ্রামে জন্মগ্রহণ করেন। তিনি কপিলমুনি সহচরী বিদ্যা মন্দির থেকে ১৯৬২ সালে ম্যাট্রিকুলেশন পাস করেন। ১৯৬৭ সালে খুলনার বিএল কলেজ থেকে উচ্চ মাধ্যমিক পাস করে রাজশাহী বিশ্ববিদ্যালয়ে ভর্তি হয়ে ১৯৭০ সালে স্নাতকোত্তর ডিগ্রী ও ১৯৮৪ সালে এলএলবি ডিগ্রী লাভ করেন।
সোহরাব আলী সানা কর্মজীবনের শুরুতে গড়ুইখালী আলম শাহী ইনস্টিটিউটে শিক্ষাকতা করেন। তিনি ১৯৬৬ সালের ঐতিহাসিক ৬ দফা আন্দোলন সহ সকল রাজনৈতিক আন্দোলন সক্রিয় অংশ গ্রহণ করেন। ১৯৭১ সালে তিনি স্বাধীনতা যুদ্ধে সক্রিয় অংশগ্রহণ করেন।
আওয়ামী যুবলীগ প্রতিষ্ঠার পর অবিভক্ত পাইকগাছা আওয়ামী যুবলীগের প্রথম আহ্বায়ক হিসেবে দায়িত্ব পালন করে ১৯৭৪ সালে খুলনা জেলা আওয়ামী যুবলীগের সমাজ কল্যাণ সম্পাদক নির্বাচিত হন। ১৯৭৭ সালে খুলনা জেলা আওয়ামী লীগের সদস্য মনোনীত হন। ১৯৮৪ সালে খুলনা জেলা আওয়ামী লীগের কৃষি বিষয়ক সম্পাদক নির্বাচিত হন। ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের মনোনয়ন পেয়ে খুলনা-৬ (পাইকগাছা-কয়রা) আসন থেকে পরাজিত হন। ১৯৯৭ সালে প্রথমে জেলা কৃষক লীগের আহ্বায়ক ও পরে সভাপতি নির্বাচিত হন। ১৯৯৮ সালে বাংলাদেশ আওয়ামীলীগের জাতীয় কমিটির সদস্য মনোনীত হন।
তিনি ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে খুলনা-৬ (কয়রা-পাইকগাছা) আসন থেকে সংসদ সদস্য নির্বাচিত হন।
সিঙ্গাপুরে ইসলাম

২০১০ সালের পরিসংখ্যান অনুযায়ী সিঙ্গাপুরের ১৫ বছর এবং এর অধিক বয়সী নাগরিকদের প্রায় ১৫% মুসলমান। এদের অধিকাংশই মালয় এবং সুন্নি। সিঙ্গাপুরের মুসলমানদের ১৭ শতাংশ দক্ষিণ এশীয় বংশোদ্ভূত। অন্যদের মধ্যে রয়েছে চীনা, আরব ও ইউরোশীয় সম্প্রদায়ের। সিঙ্গাপুরের মুসলমানদের অধিকাংশ ঐতিহ্যগতভাবেই সুন্নি মুসলমান, যারা শাফি বা হানাফি মাজহাবের অনুসরণ করে।
যেহেতু এই অঞ্চলে ইসলামের আগমন ঘটে, সেহেতু ইসলামী আমলাতন্ত্র সালতানাত মালয়ে দীর্ঘকাল একটি অবিচ্ছেদ্য অঙ্গ গঠন করেছিল। ১৫০০ এর দশকে মালাক্কা সালতানাতে শরিয়াহ আইন চর্চা করা হয়েছিল, পাশাপাশি এর জোহরের উত্তরসূরি হিসেবে সিঙ্গাপুরেও, যা ১৮২৪ সাল পর্যন্ত এর অবিচ্ছেদ্য অংশ ছিল বলে রেকর্ড করা হয়েছিল। ব্রিটিশরা যখন সিঙ্গাপুর শাসন শুরু করে, তখন শরিয়াহ আইন ব্যক্তিগত আইনে পরিণত হয়।
১৯১৫ সালে ব্রিটিশ ঔপনিবেশিক কর্তৃপক্ষ মোহামেডান এডভাইজারি বোর্ড প্রতিষ্ঠা করে। ইসলাম ধর্ম এবং অন্যদের সাথে সম্পর্কিত বিষয়গুলির উপর ঔপনিবেশিক কর্তৃপক্ষকে পরামর্শ দেওয়ার জন্য বোর্ডকে নিয়োগ দেওয়া হয়েছিল।
দেমেগং দায়েং ইব্রাহিম মসজিদ (যেটি মালয়েশিয়ার জহর রাজ্য পরিচালনা করে) বাদ দিয়ে সিঙ্গাপুরে ৭৫টি মসজিদ রয়েছে। সিঙ্গাপুরের সকল মসজিদ মুইস কর্তৃক পরিচালিত হয়।
টরিসেলির পরীক্ষা

টরিসেলির পরীক্ষা ইতালীয় বিজ্ঞানী ইভানজেলিস্তা টরিসেলি (১৬০৮-১৬৪৭); ১৬৪৩ সালে পিসাতে আবিষ্কার করেন। তার পরীক্ষার উদ্দেশ্য প্রমাণ করা যে ভ্যাকুয়ামের উৎসটি বায়ুমণ্ডলীয় চাপ থেকে আসে। 
পরীক্ষাটিতে বায়ুর চাপ পরিমাপের জন্য একটি সরল ব্যারোমিটার ব্যবহার করা হয়। এরপর নলটিকে ৭৫% পর্যন্ত পারদ দ্বারা পূর্ণ করা হয়। নলে বিদ্যমান যেকোনো বুদবুদ অবশ্যই নলটিকে কয়েকবার উল্টানোর মাধ্যমে অপসারণ করা হয়। এরপরে, নলটি সম্পূর্ণরূপে পূর্ণ না হওয়া পর্যন্ত পরিষ্কার পারদ দ্বারা আবার পূর্ণ করা হয়। তারপর ব্যারোমিটারটিকে পারদ পূর্ণ একটি থালার উপর উল্ট করে রাখা হয়। এর ফলে টিউবের পারদ নিচে নেমে যায় যতক্ষণ না পৃষ্ঠের মধ্যকার পারদের এবং নলটির পারদের পার্থক্য প্রায় ৭৬০ মিমি হয়। এমনকি যখন নলটি ঝাঁকাবো বা কাত করা হয়,তখন বায়ুমণ্ডলীয় চাপের প্রভাবের ফলেও পৃষ্ঠ এবং নলের মধ্যকার পারদের পার্থক্য প্রভাবিত হয় না।
প্রায় এক মিটার লম্বা, একমুখ খোলা এবং সুষম ব্যাসযুক্ত পুরু কাচের নল নিন। নলটি বিশুদ্ধপারদ দ্বারা পূর্ণ করে কাচনলের খোলামুখ আঙুল দিয়ে আটকিয়ে নলটিকে উল্টা করে একটি পারদপূর্ণ পাত্রের মধ্যে ডুবান। এবার আঙুল সরিয়ে নলকে খাড়া করে রাখার ব্যবস্থা করলে দেখা যাবে পারদ কিছুদূর নেমে এসে স্থির হয়ে দাঁড়িয়ে আছে।
আপাতদৃষ্টিতে মনে হবে যে নলের ভিতরের পারদস্তম্ভ আপনা-আপনি দাঁড়িয়ে আছে, কিন্তু বাস্তবে তা নয়। বায়ুমণ্ডলীয় চাপের দরুন এরূপ হচ্ছে। পাত্রের পারদের উপর বায়ুমণ্ডল সর্বদা চাপ দিচ্ছে। এই চাপ পারদের মধ্য দিয়ে সঞ্চালিত হয়ে নলের ভিতরে উর্ধ্বমুখে ক্রিয়া করে। এই চাপই নলের ভিতরে পারদস্তম্ভকে ধরে রাখে।
এই চাপ না থাকলে অভিকর্ষের জন্য নলের ভিতরের পারদ নিচে নেমে আসত। সুতরাং বায়ুমণ্ডলীয় চাপ = নলের পারদ স্তম্ভের চাপ। সাধারণ ক্ষেত্রে নলের ভিতর যে পারদ স্তম্ভ থাকবে তার উচ্চতা প্রায় ৭৬ সে.মি. অর্থাৎ বায়ুমণ্ডলের চাপ ৭৬ সে.মি. উচু পারদ স্তম্ভকে ধরে রাখতে সক্ষম। এভাবে তরল স্তম্ভের উচ্চতা ব্যবহার করে বায়ুমণ্ডলীয় চাপের পরিমাপ করা যায়।
কাচনলে যে পারদস্তম্ভ দাঁড়িয়ে থাকে তার উপর নলের বদ্ধপ্রান্ত পর্যন্ত স্থান শূন্য। এই শুন্য স্থানকে টরিসেলির শূন্যস্থান বলে। এখানে সামান্য পারদ বাষ্প থাকে।
টরিসেলি এই সিদ্ধান্তে পৌঁছেছেন পাত্রের উপর তরল পারদের পৃষ্ঠে উপস্থিত বায়ুমণ্ডলীয় চাপের দ্বারা যে টিউবের পারদকে স্হির থাকতে সাহায্য করে। তিনি আরও বিবৃতি দেন যে প্রতিদিন তরল স্তরের থেকে পরিবর্তনগুলি বায়ুমণ্ডলীয় চাপের পরিবর্তনের কারণে ঘটে। নলে খালি স্থানটিকে টরিসেলির শূন্যস্থান বলা হয়।
১ প্যাসকেল = ১ নিউটন/ (এস.আই একক)
১ হেক্টোপ্যাসকেল হচ্ছে ১০০ প্যাসকেল
আমরা বিজ্ঞানের অনেক পরীক্ষা সহজে করতে পারি।কিন্তু টরিসেলির পরীক্ষাটি আমরা সহজে করতে পারি না কারণ পারদ দিয়ে পরীক্ষাটি করতে হয়।পারদ অত্যন্ত বিষাক্ত তরল।
তাহলে প্রশ্ন হতে পারে আমারা অন্য তরল দিয়ে পরীক্ষাটি কেন করিনা। পরীক্ষাটি করি না কারণ পারদ হলো সবচেয়ে ঘন তরল।অন্য তরল দিয়ে পরীক্ষা করতে প্রায় বিশাল লম্বা নলের প্রয়োজন যা অসম্ভবই।
মীনাক্ষী গোস্বামী

মীনাক্ষী গোস্বামী ১৯৩৩ সালের ২১শে মে উত্তরপ্রদেশের এলাহাবাদে জন্মগ্রহণ করেছিলেন, তিনি ১৯৫০ সালে জগত্তারন ইন্টারমিডিয়েট স্কুলে এবং পরে ১৯৫৪ সালে এলাহাবাদ বিশ্ববিদ্যালয়ে পড়াশোনা করেছিলেন। তার ছাত্র জীবনের দিনগুলিতে তিনি ছিলেন একজন ভাল ক্রীড়াবিদ (ভলিবল খেলোয়াড় এবং সাঁতারু), তিনি এই উদ্দেশ্যে রাশিয়া সফর করেছিলেন এবং এলাহাবাদ বিশ্ববিদ্যালয় ভলিবল দলের সদস্য ছিলেন। পরে তিনি ১৯৮০ সালে পিপলস লিটল থিয়েটারে (পিএলটি) যোগ দিয়েছিলেন, তিনি সাধন গুহ এবং অতীনলাল গাঙ্গুলির কাছ থেকে নাচ শিখেছিলেন।
ইস্তাম্বুল বাশাকশেহির ফুটবল ক্লাব

ইস্তাম্বুল বাশাকশেহির ফুতবল কুলুবু (, ; এছাড়াও ইস্তাম্বুল বাশাকশেহির এফকে অথবা শুধুমাত্র ইস্তাম্বুল বাশাকশেহির নামে পরিচিত) হচ্ছে ইস্তাম্বুল ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৯০ সালে প্রতিষ্ঠিত হয়েছে। ইস্তাম্বুল বাশাকশেহির এফকে তাদের সকল হোম ম্যাচ ইস্তাম্বুলের ফাতিহ তেরিম স্টেডিয়ামে খেলে থাকে; যার ধারণক্ষমতা হচ্ছে ১৭,১৫৬। বর্তমানে এই ক্লাবের ম্যানেজারের দায়িত্ব পালন করছেন ওকান বুরুক এবং সভাপতির দায়িত্ব পালন করছেন গোকসেল গুমুশদায়। তুর্কি রক্ষণভাগের খেলোয়াড় মাহমুত তেকদেমির এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ইস্তাম্বুল বাশাকশেহির এফকে এপর্যন্ত ২টি শিরোপা জয়লাভ করেছে; যার মধ্যে ১টি ১. লিগ এবং ১টি ২. লিগ শিরোপা রয়েছে।
হোস দিগন্ত

হোসা দিগন্ত (কন্নড়: ಹೊಸ ದಿಗಂತ) কর্ণাটকের একটি কন্নড় ভাষার সংবাদপত্র। "হোসা দিগন্ত" এর আক্ষরিক অর্থ "নতুন দিগন্ত"।
(পত্রিকার ট্যাগ লাইন "রাষ্ট্র জাগরুতিয়া দৈনিক," কন্নড় : ರಾಷ್ಚ್ರ ಜಾಗೃತಿಯ ದೈನಿಕ), যার অর্থ "জাতীয় সচেতনতার দৈনিক", "হোসা দিগন্ত" জাতীয়তাবাদী আদর্শের পত্রিকা। বিনায়ক ভাট মুরুর হোসা দিগন্তের সম্পাদক-প্রধান, এতে তরুণ প্রতিবেদক চিরু ভাটও ছিলেন, যিনি এর আগে সামায়া টিভি ও বিশ্ববাণী নিউজের সাথে ছিলেন। আরেকজন প্রখ্যাত কলামিস্ট ও লেখক রোহিথ চক্রতীর্থও পত্রিকায় লিখেন।
১৯৭৯ সালে শুরু হয়েছিল ম্যাঙ্গালোর থেকে, এখন ম্যাঙ্গালোর, বেঙ্গালুরু, শিমোগা এবং হুবলি সংস্করণ বের হয়। হুবলি সংস্করণ ২৭ মার্চ ২০১১ সালে চালু করা হয়, কর্ণাটকের মুখ্যমন্ত্রী জনাব ইয়েদুরাপ্পা উদ্বোধন করেছিলেন।
সিভাসস্পোর

সিভাসস্পোর () হচ্ছে সিভাস ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯৮৭ সালের ৯ই মে তারিখে প্রতিষ্ঠিত হয়েছে। সিভাসস্পোর তাদের সকল হোম ম্যাচ সিভাসের সিভাস স্টেডিয়ামে খেলে থাকে; যার ধারণক্ষমতা হচ্ছে ২৭,৫৩২। বর্তমানে এই ক্লাবের ম্যানেজারের দায়িত্ব পালন করছেন রিজা চালিম্বায় এবং সভাপতির দায়িত্ব পালন করছেন মেজনুন ওতিয়াকমাজ। তুর্কি রক্ষণভাগের খেলোয়াড় জিয়া এরদাল এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, সিভাসস্পোর এপর্যন্ত ২টি শিরোপা জয়লাভ করেছে; যেগুলো হচ্ছে টিএফএফ প্রথম লিগ শিরোপা। অন্যদিকে ইউরোপীয় এবং আন্তর্জাতিক প্রতিযোগিতায়, সিভাসস্পোরের সবচেয়ে বড় সাফল্য হচ্ছে ২০০৮ উয়েফা ইন্টারটোটো কাপের রানার-আপ হওয়া।
মহীশূর মিত্র

মিসুরু মিত্রা ভারতের মহীশূর থেকে প্রকাশিত একটি ভারতীয় কন্নড় ভাষার সকালের দৈনিক পত্রিকা। একটি আঞ্চলিক সংবাদপত্র, এটি পাঁচটি জেলা জুড়ে রয়: মাইসুরু, মান্ড্যা, কোডাগু, হাসান এবং চামারাজানগর। এই পত্রিকাটি ১৯৭৮ সালে চালু হয়েছিল। এর প্রতিষ্ঠাতা, সম্পাদক এবং প্রকাশক হলেন উদ্যোক্তা এবং লেখক কে বি গণপতি।
সংযুক্ত কর্ণাটক

সংযুক্ত কর্ণাটক একটি প্রধান কন্নড় সংবাদপত্র যার সদর দপ্তর কর্ণাটকের হুবলিতে। এটি বেঙ্গালুরু এবং ম্যাঙ্গালোর থেকেও প্রকাশিত হয়।
সংযুক্ত কর্ণাটক ১৯২১ সালে প্রথম প্রকাশিত হয়েছিল। দেশপ্রেম, সত্যবাদিতা এবং জাতীয়তাবাদী আদর্শের প্রচারের জন্য, অশান্ত জাতীয় আন্দোলনের সময়, প্রায় শত বছর আগে ভারতের প্রবীণ মুক্তিযোদ্ধাদের দ্বারা লোক শিক্ষা ট্রাস্ট প্রতিষ্ঠা করা হয়েছিল। এর আদর্শে ট্রাস্ট সাংবাদিকতা সহ অনেকগুলি কর্মকাণ্ড গ্রহণ করেছিল।
লোক শিক্ষা ট্রাস্টের প্রধান প্রকাশনা, কান্নাডা দৈনিক "সামিউক্তা কর্ণাটকার" একটি ভালো সুনাম রয়েছে এবং জনসাধারণের মাঝে এর একটা অবস্থান রয়েছে। স্বাধীনতা আন্দোলনের মধ্য দিয়ে জন্মগ্রহণ করা, এটি দেশপ্রেম তৈরিতে এবং ভূমি, ভাষা ও সম্পদ সুরক্ষায় সক্রিয় ভূমিকা পালন করেছে।
যদিও এটি কর্ণাটকের প্রাচীনতম দৈনিক, এটি দ্রুত প্রযুক্তিগত অগ্রগতির সাথে তাল মিলিয়ে চলেছে।
পাকিস্তান মুসলিম লীগ (জেড)

পাকিস্তান মুসলিম লীগ ("জিয়া-উল-হক শহীদ") () হচ্ছে ২০০২ সালে প্রতিষ্ঠিত পাকিস্তানের একটি রাজনৈতিক দল। ১৯৭৮ সাল থেকে ১৯৮৮ সাল পর্যন্ত প্রায় ১০ বছর ধরে পাকিস্তানের রাষ্ট্রপতি থাকা জেনারেল জিয়া-উল-হকের নামে দলটির নামকরণ করা হয়। ২০০২ সালের পাকিস্তানের সাধারণ নির্বাচনে এই দল থেকে জেনারেল জিয়া-উল-হকের পুত্র ইজাজ-উল-হক জাতীয় পরিষদের সদস্য নির্বাচিত হন। পারভেজ মুশাররফের সমর্থিত পাকিস্তান মুসলিম লীগ (কিউ)-এর সাথে একীভূত হন। এর ফলস্বরূপ তিনি পাকিস্তানের 'ধর্ম এবং আন্তঃধর্মীয় সংস্কৃতি' বিষয়ক মন্ত্রণালয়ের মন্ত্রিত্ব লাভ করেন। ২০০৮ সালের পাকিস্তানের সাধারণ নির্বাচনে পিএমএল (কিউ)-এর পরাজয়ের ফলে ২০১০ সালের ফেব্রুয়ারিতে পিএমএল-জেড পিএমএল (কিউ)-এর নেতৃত্বাধীন বৃহত্তর দল (জোট) থেকে বেরিয়ে যায়।
২০১০ সালের মার্চ মাসে পিএমএল-জিয়া বাহাওয়ালনগরের পাঞ্জাব প্রাদেশিক আসনে অনুষ্ঠিত উপনির্বাচনে সফলভাবে প্রতিদ্বন্দ্বিতা করে পাকিস্তান পিপলস পার্টিকে যথেষ্ট বিচলিত করেছিল। ২০১০ সালের বন্যার সময় দলটি দক্ষিণ পাঞ্জাবের বন্যাদুর্গত স্থানে লক্ষ লক্ষ টাকার ত্রাণ সামগ্রী বিতরণের জন্য জাতীয় মনোযোগে এসেছিল।
৯ অক্টোবর ২০১১ সালে, পিএমএল-জিয়া একমাত্র দল হিসেবে পিএমএল-এনের প্রদত্ত হুমকিকে সমর্থন জানায়; হুমকিগুলি ছিল পাঞ্জাব প্রাদেশিক পরিষদ ভেঙে দেওয়া হবে এবং ২০১২ সালের সিনেট নির্বাচনে পাকিস্তান পিপলস পার্টির প্রত্যাশিত বিজয়কে রোধ করা হবে।
২০১৩ সালের সাধারণ নির্বাচনে, পিএমএল-জেড দুটি আসনে প্রতিদ্বন্দ্বিতা করে জাতীয় পরিষদের এনএ-১৯১ বাহওয়ালনগর এবং পাঞ্জাব প্রাদেশিক পরিষদের দুটি আসন থেকে পুনরায় জয়লাভ করে।
ইজাজ-উল-হকের নির্বাচনী এলাকা এনএ-১৯১ আসনে (বাহাওয়ালপুর) ২০১৩ সালের সাধারণ নির্বাচনে দেশে সবচেয়ে বেশি ভোটার উপস্থিতির রেকর্ড হয়েছে।
বেশিকতাশ জিমনাস্টিক ক্লাব

বেশিকতাশ জিমনাস্টিক কুলুবু (; এছাড়াও বেশিকতাশ জেকে অথবা শুধুমাত্র বেশিকতাশ () নামে পরিচিত) হচ্ছে ইস্তাম্বুল ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯০৩ সালের ৩রা মার্চ তারিখে প্রতিষ্ঠিত হয়েছে। বেশিকতাশ জেকে তাদের সকল হোম ম্যাচ ইস্তাম্বুলের ভোডাফোন পার্কে খেলে থাকে; যার ধারণক্ষমতা হচ্ছে ৪১,৯০৩। বর্তমানে এই ক্লাবের ম্যানেজারের দায়িত্ব পালন করছেন সের্গেন ইয়ালচিন এবং সভাপতির দায়িত্ব পালন করছেন আহমেত নুর চেবি। কানাডীয় মধ্যমাঠের খেলোয়াড় আটিবা হাচিনসন এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, বেশিকতাশ জেকে এপর্যন্ত ৩৮টি শিরোপা জয়লাভ করেছে; যার মধ্যে ১৫টি তুর্কি সুপার লিগ, ৩টি তুর্কি জাতীয় বিভাগ, ২টি তুর্কি ফুটবল চ্যাম্পিয়নশিপ, ৯টি তুর্কি কাপ, ৮টি তুর্কি সুপার কাপ এবং ১টি আতাতুর্ক কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, বেশিকতাশের সবচেয়ে বড় সাফল্য হচ্ছে ৩টি উয়েফা প্রতিযোগিতার কোয়ার্টার ফাইনালে পৌঁছানো।
সঞ্জীবনী

সঞ্জীবনী, একটি প্রধান হয় কন্নড় সংবাদপত্র (সান্ধ্যকালীন), যার সদর দপ্তর বেঙ্গালুরু, কর্ণাটক। এটি ১৯৮২ সালের ১০ ডিসেম্বর শুরু হয়েছিল, ২০০৭ সালে ২৫ বছর পূর্ণ হয়। ১৯৯৮ সালে ওয়ার্ল্ড ওয়াইড ওয়েবে স্থাপন করা প্রথম দক্ষিণ ভারতীয় ভাষার সংবাদপত্র এবং ২০০১ সালে মাইক্রোসফ্ট জরিপে "১ নং কন্নড় সংবাদপত্র" নির্বাচিত হয়েছিল। ২০১০-র হিসাবে, "সঞ্জীবনী" রাজ্যের ১০টি কেন্দ্র: বেঙ্গালুরু, মঙ্গালোর, হুবলি, গুলবার্গা, বেলারি, রায়চুর, মাইসুর, ডেভেনগেরে, তুমকুর এবং শিমোগা থেকে প্রকাশিত হয়। ২০১০ সালে এপ্রিলে পত্রিকাটি তাদের ওয়েবসাইটের একটি মোবাইল সংস্করণ চালু করে।
সুড্ডি নাও

সুড্ডি নাও ভারত থেকে ইংরেজি এবং কন্নড় ভাষায় প্রকাশিত একটি শীর্ষস্থানীয় অনলাইন নিউজ পোর্টাল। সুড্ডি নাও নিউজের মূল লক্ষ্য হ'ল আজকের লাইভ নিউজ, ব্রেকিং নিউজ এবং খবরের শিরোনাম (শীর্ষ সংবাদ) প্রকাশ করা। রাজনৈতিক, ব্যবসা, খেলাধুলা, চলচ্চিত্র, স্বাস্থ্য ও প্রযুক্তি সম্পর্কিত সংবাদ কন্নড় এবং ইংরেজি উভয় ভাষায় প্রকাশ করে। চ্যানেলটি স্বাস্থ্য এবং সাম্প্রতিক বিষয় সম্পর্কিত বিভিন্ন প্রবন্ধ প্রকাশ করে। উভয় ভাষায় এর রান্নার বিভাগ রয়েছে।
পত্রিকাটি চাকরী, বিবাহ, ভ্রমণ, আবাসন এবং অন্যান্য অনলাইন কেনাকাটা ব্যবসার জন্য শ্রেণিবদ্ধ পরিষেবাও সরবরাহ করে।
অফিস কেবেকোয়া দ্য লা লঁগ ফ্রঁসেজ

অফিস কেবেকোয়া দ্য লা লঁগ ফ্রঁসেজ (, ; ) একটি কানাডীয় গণসংগঠন যা ১৯৬১ সালের ২৪শে মার্চে জঁ ল্যসাজের লিবারেল সরকারের আমলে প্রতিষ্ঠিত হয়েছিল। এটি কানাডার কেবেক প্রদেশের ফরাসি ভাষা নিয়ন্ত্রক সংস্থা। মিনিস্ত্যার দ্য লা ক্যুলত্যুর এ দে কম্যুনিকাসিওঁ দ্যু কেবেকের সঙ্গে সংযুক্ত এই প্রতিষ্ঠানটির প্রাথমিক লক্ষ্য এর ১লা এপ্রিল ১৯৬৪ বিবৃতি অনুযায়ী ছিল “আন্তর্জাতিক ফরাসিকে শ্রেণিবদ্ধ করা, উত্তম কানাডীয়বাদ প্রচার করা এবং ইংরেজিয়ানার বিরুদ্ধে লড়াই করা …... কেবেকে ভাষার সাধারণীকরণের ক্ষেত্রে কাজ করা এবং একটি বৈশ্বিক ভাষানীতি বাস্তবায়নে রাষ্ট্রীয় হস্তক্ষেপকে সমর্থন করা যা কেবেকে ফরাসিকে অগ্রাধিকারী ভাষা হিসেবে প্রতিষ্ঠিত করার আর্থসামাজিক প্রেরণাসমূহকে গুরুত্বসহকারে বিবেচনা করবে।”
১৯৭৭ সালের ফরাসি ভাষা দলিল এর কর্তৃত্ব বর্ধিত করে এবং আরও দু’টি সংগঠন প্রতিষ্ঠিত করে: "কমিসিওঁ দ্য তপনিমি" ও "কঁসেই স্যুপেরিয়র দ্য লা লঁগ ফ্রঁসেজ"।